ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670000482
ขอให้แก้ปัญหาการปล่อยน้ำเสียลงสู่ถนนสาธารณะ บริเวณ ถนนสุเหร่าคลอง 1 แขวงบางชัน เขตคลองสามวา กรุงเทพมหานคร จุดสังเกต ตรงข้ามกับ บริษัทไทยน้ำทิพย์สาขามีนบุรี เนื่องจากผู้ร้องแจ้งว่าบริเวณดังกล่าวมีห้องเช่าและบ้านเป็นจำนวนมาก ซึ่งส่วนใหญ่ตามอาคารบ้านเรือนจะมีการปล่อยน้ำเสียลงสู่บริเวณพื้นผิวถนนตลอดทั้งเส้น ทำให้ถนนเกิดความสกปรกเปียกชื้นอยู่ตลอดเวลา ผู้ร้องเกรงว่ารถขนาดเล็กที่สัญจรผ่านอาจก่อให้เกิดอันตรายได้ ประกอบกับผู้ร้องแจ้งว่าในบริเวณพื้นที่ดังกล่าวไม่มีลำรางน้ำและพื้นที่สำหรับการปล่อยน้ำเสีย ผู้ร้องพบปัญหามาเป็นระยะเวลา 2-3 ปี เบื้องต้นแจ้งไปยังสำนักงานเขตคลองสามวาแล้ว แต่ไม่มีการดำเนินการ ทางหน่วยงานแจ้งว่าต้องรองบประมาณเพราะปัจจุบันไม่มีงบประมาณ จึงประสงค์ให้ทางหน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนให้แก่ประชาชนที่สัญจรผ่านบริเวณดังกล่าวต่อไป (ระบุข้อมูลตามผู้ร้องแจ้ง) (ผู้ร้องยินดีเปิดเผยชื่อ นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata